Амалия Иглесиас
От никога те обичам…

Превод от испански: Рада Панчовска, —

chitanka.info

Погаси ми очите: мога да те видя,

запуши ми ушите: мога да те чуя,

и дори без крака мога да вървя към тебе,

и дори без уста мога да ти се закълна.

Р. М. Рилке

От никога те обичам и завинаги,

от всичко и навярно и завинаги,

от завършения лъч, изкачващ се по вадата на часовете

към нарастващия бич на ветровитите ми зеници,

бърз гласът ми, моят вятър:

— световъртеж на

устие

и най-неблагодарната делта за завършек на пътуването.

До нищото очаквам,

до далнината на ненужната памет

(и кратерът без

здрачаване),

до опияненото съмнение на небесни афиши,

в треската и намагнитената луна на август.

През свещта, която запалваш

в ретината на

нощта,

в тъмните предели,

които в някой друг ден откраднахме с разперени ръце.

Зад пустата шир и уязвимата кухина,

където обитава скрежът, зъзнещ сред коприви

и друга множествена птица

става неправдоподобна алхимия.

1985

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.